b'\n_START_ARTICLE_\nAlantoin\n_START_SECTION_\nUporaba\n_START_PARAGRAPH_\nAlantoin se uporablja kot sestavina za kozmeti\xc4\x8dne proizvode, saj ima vla\xc5\xbeilni in keratoliti\xc4\x8dni u\xc4\x8dinek (pove\xc4\x8da navla\xc5\xbeenost zunajceli\xc4\x8dnega matriksa ter pospe\xc5\xa1uje odlu\xc5\xa1\xc4\x8denje vrhnje plasti mrtvih celic). Tako naredi ko\xc5\xbeo mehkej\xc5\xa1o, pospe\xc5\xa1i pa tudi delitev celic in celjenje ran. Ker tvori kompleksne spojine z nekaterimi dra\xc5\xbeilnimi snovmi, zagotavlja tudi antiiritantski in za\xc5\xa1\xc4\x8ditni u\xc4\x8dinek._NEWLINE_Uporablja se v zobnih pastah, ustnih vodicah in drugih izdelkih za ustno higieno, v \xc5\xa1amponih, balzamih za ustnice, izdelkih proti mozoljavosti, izdelkih za za\xc5\xa1\xc4\x8dito pred son\xc4\x8dnimi \xc5\xbearki, \xc4\x8distilnih losjonih, kremah in drugih kozmeti\xc4\x8dnih in farmacevtskih proizvodih._NEWLINE_Nahaja se v izvle\xc4\x8dku gabeza ter se\xc4\x8du krav in ve\xc4\x8dine drugih sesalcev. Kemi\xc4\x8dno sintetiziran alantoin je identi\xc4\x8den naravnemu in je varen za uporabo v kozmetiki.'